Document ID: 32012D0464

KOMISJONI OTSUS,
23. juuli 2012,
millega muudetakse otsuseid 2006/861/EÜ, 2008/163/EÜ, 2008/164/EÜ, 2008/217/EÜ, 2008/231/EÜ, 2008/232/EÜ, 2008/284/EÜ, 2011/229/EL, 2011/274/EL, 2011/275/EL, 2011/291/EL ja 2011/314/EL seoses koostalitluse tehniliste kirjeldustega
(teatavaks tehtud numbri C(2012) 4985 all)
(EMPs kohaldatav tekst)
(2012/464/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 17. juuni 2008. aasta direktiivi 2008/57/EÜ ühenduse raudteesüsteemi koostalitlusvõime kohta, (1) eriti selle artikli 6 lõiget 1,
ning arvestades järgmist:
(1)
Euroopa Parlamendi ja nõukogu 29. aprilli 2004. aasta määruse (EÜ) nr 881/2004 (millega asutatakse Euroopa Raudteeagentuur) (2) artikli 12 kohaselt peab Euroopa Raudteeagentuur (edaspidi „agentuur”) tagama koostalitluse tehniliste kirjelduste („edaspidi KTKd”) kohandamise vastavalt tehnika arengule, turusuundumustele ja sotsiaalsetele nõuetele ning tegema komisjonile ettepanekuid vajalike muudatuste tegemiseks KTKdes.
(2)
Komisjon andis 13. juuli 2007. aasta otsusega K(2007) 3371 agentuurile raamvolituse teatavaks tegevuseks vastavalt nõukogu 23. juuli 1996. aasta direktiivile 96/48/EÜ üleeuroopalise kiirraudteevõrgustiku koostalitlusvõime kohta (3) ning Euroopa Parlamendi ja nõukogu 19. märtsi 2001. aasta direktiivile 2001/16/EÜ üleeuroopalise tavaraudteevõrgustiku koostalitlusvõime kohta (4). Vastavalt raamvolituse tingimustele pidi agentuur läbi vaatama kiirraudteesüsteemi veeremite, kaubavagunite, vedurite ja reisijavagunite, müra, infrastruktuuri, energia, juhtkäskude ja signaalimise, käitamise ja liikluskorralduse, kauba- ja reisijateveoteenuste telemaatiliste seadmete, raudteetunnelite ohutuse ja piiratud liikumisvõimega isikute juurdepääsuga seotud KTKd.
(3)
Agentuur andis 31. märtsil 2011 välja soovituse, milles käsitletakse infrastruktuuriregistri tehnilist kirjeldust ja menetlust, mille abil tõendada, mil määral vastavad olemasolevad raudteeliinid KTKde põhiparameetritele, ja asjaomaste muudatuste tegemist KTKdes (ERA/REC/04-2011/INT).
(4)
Direktiivi 2008/57/EÜ artikli 29 lõike 1 kohaselt loodud komitee andis 9. juunil 2011 positiivse hinnangu kahele komisjoni rakendusotsuse eelnõule, mis käsitlevad lubatud raudteeveeremitüüpide Euroopa registrit ja raudteeinfrastruktuuri registri ühiseid tehnilisi kirjeldusi. Pärast eespool nimetatud eelnõudel põhineva komisjoni kahe õigusakti (komisjoni 15. septembri 2011. aasta rakendusotsus 2011/633/EL raudteeinfrastruktuuri registri ühiste tehniliste kirjelduste kohta (5) ja komisjoni 4. oktoobri 2011. aasta rakendusotsus 2011/665/EL lubatud raudteeveeremitüüpide Euroopa registri kohta (6)) vastuvõtmist tuleks asjaomaseid KTKsid üldise ühtsuse tagamiseks ajakohastada.
(5)
Olemasolevate tavaraudteesüsteemi käitamise ja liikluskorralduse KTKde liites A osutatakse Euroopa raudteeliikluse juhtimissüsteemi (ERMTS) kasutuseeskirjade versioonile 1, mis on välja töötatud Euroopa rongijuhtimissüsteemi (ETCS) nõuete kirjelduste (System Requirements Specifications (SRS)) versiooni 2.2.2 alusel.
(6)
ETCS SRSide puhul on välja töötatud stabiilne versioon 2.3.0.d. See peaks kajastuma nii tava- kui ka kiirraudteesüsteemi käitamise ja liikluskorralduse KTKsid käsitlevates ERTMSi ajakohastatud kasutuseeskirjades.
(7)
Agentuur avaldas 20. juulil 2011 soovituse, milles käsitletakse ERTMSi läbivaadatud kasutuspõhimõtteid ja -eeskirju kiir- ja tavaraudteesüsteemi käitamise ja liikluskorralduse KTKde kohta (ERA/REC/08-2011/INT-ERTMS).
(8)
Agentuur avaldas 8. septembril 2011 soovituse KTKde täiendava muutmise kohta, et kõrvaldada vead ja puudused (ERA/REC/07-2011/INT).
(9)
Praktilistel põhjustel tuleks konkreetsete paranduste ja ajakohastuste rakendamiseks õigustekstides eelistada eri KTKde muutmist komisjoni ühe otsusega. Need parandused ja ajakohastused ei tulene KTKde üldisest läbivaatamisest ega nende geograafilise kohaldamisala laiendamisest.
(10)
Seepärast on vaja muuta järgmiseid otsuseid:
-
komisjoni otsus 2006/861/EÜ, 28. juuli 2006, mis käsitleb üleeuroopalise tavaraudteevõrgustiku alasüsteemi „veerem - kaubavagunid” tehnilisi koostalitlusnõudeid (7);
-
komisjoni otsus 2008/163/EÜ, 20. detsember 2007, milles käsitletakse üleeuroopalise tava- ja kiirraudteevõrgustiku raudteetunnelite ohutusega seotud koostalitluse tehnilist kirjeldust (8);
-
komisjoni otsus 2008/164/EÜ, 21. detsember 2007, milles käsitletakse koostalitlusvõime tehnilist kirjeldust üleeuroopalises tava- ja kiirraudteesüsteemis seoses piiratud liikumisvõimega inimestega (9);
-
komisjoni otsus 2008/217/EÜ, 20. detsember 2007, üleeuroopalise kiirraudteesüsteemi infrastruktuuri allsüsteemi koostalitluse tehnilise kirjelduse kohta (10);
-
komisjoni otsus 2008/231/EÜ, 1. veebruar 2008, mis käsitleb nõukogu direktiivi 96/48/EÜ artikli 6 lõikes 1 osutatud üleeuroopalise kiirraudteesüsteemi käitamise allsüsteemi koostalitluse tehnilist kirjeldust ja millega tunnistatakse kehtetuks komisjoni 30. mai 2002. aasta otsus 2002/734/EÜ (11);
-
komisjoni otsus 2008/232/EÜ, 21. veebruar 2008, mis käsitleb üleeuroopalise kiirraudteesüsteemi veeremi allsüsteemi koostalitluse tehnilist kirjeldust (12);
-
komisjoni otsus 2008/284/EÜ, 6. märts 2008, milles käsitletakse üleeuroopalise kiirraudteesüsteemi energiavarustuse allsüsteemi koostalitluse tehnilist kirjeldust (13);
-
komisjoni otsus 2011/229/EL, 4. aprill 2011, mis käsitleb üleeuroopalise tavaraudteesüsteemi allsüsteemi „veerem - müra” koostalitluse tehnilist kirjeldust (14);
-
komisjoni otsus 2011/274/EL, 26. aprill 2011, üleeuroopalise tavaraudteesüsteemi energiavarustuse allsüsteemi koostalitluse tehnilise kirjelduse kohta (15);
-
komisjoni otsus 2011/275/EL, 26. aprill 2011, üleeuroopalise tavaraudteesüsteemi infrastruktuuri allsüsteemi koostalitluse tehnilise kirjelduse kohta (16);
-
komisjoni otsus 2011/291/EL, 26. aprill 2011, mis käsitleb üleeuroopalise tavaraudteesüsteemi veeremi allsüsteemi „vedurid ja reisijateveoveerem” koostalitluse tehnilist kirjeldust (17);
-
komisjoni otsus 2011/314/EL, 12. mai 2011, mis käsitleb üleeuroopalise tavaraudteesüsteemi käitamise ja liikluskorralduse allsüsteemi koostalitluse tehnilist kirjeldust (18).
(11)
Käesoleva otsusega ette nähtud meetmed on kooskõlas direktiivi 2008/57/EÜ artikli 29 lõike 1 kohaselt asutatud komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2006/861/EÜ lisa muudetakse vastavalt käesoleva otsuse I lisale.
Artikkel 2
Otsuse 2008/163/EÜ lisa muudetakse vastavalt käesoleva otsuse II lisale.
Artikkel 3
Otsuse 2008/164/EÜ lisa muudetakse vastavalt käesoleva otsuse III lisale.
Artikkel 4
Otsuse 2008/217/EÜ lisa muudetakse vastavalt käesoleva otsuse IV lisale.
Artikkel 5
Otsuse 2008/231/EÜ lisa muudetakse vastavalt käesoleva otsuse V lisale.
Artikkel 6
Otsuse 2008/232/EÜ lisa muudetakse vastavalt käesoleva otsuse VI lisale.
Artikkel 7
Otsuse 2008/284/EÜ lisa muudetakse vastavalt käesoleva otsuse VII lisale.
Artikkel 8
Otsuse 2011/229/EL lisa muudetakse vastavalt käesoleva otsuse VIII lisale.
Artikkel 9
Otsuse 2011/274/EL lisa muudetakse vastavalt käesoleva otsuse IX lisale.
Artikkel 10
Otsuse 2011/275/EL lisa muudetakse vastavalt käesoleva otsuse X lisale.
Artikkel 11
Otsuse 2011/291/EL lisa muudetakse vastavalt käesoleva otsuse XI lisale.
Artikkel 12
Otsuse 2011/314/EL lisa muudetakse vastavalt käesoleva otsuse XII lisale.
Artikkel 13
Käesolevat otsust kohaldatakse alates 24. jaanuarist 2013.
Artikkel 14
Käesolev otsus on adresseeritud liikmesriikidele.
Brüssel, 23. juuli 2012

Labels: 20
7
8
0
15